el el el el el el el el el el el el el el el el el el zh el el el el el el el el el el el el el el el el el el el el el el el el pl el el el el el el el el el el el el el el zh el el el el el en el en el el en el en el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi en fr el el el el it de el fr it fr it it fr it it it it it tr de el fr it fr it it fr it it it it it ja de el fr it fr it it fr it it it it it en de el fr it fr it it fr it it it it it es de el fr it fr it it fr it it it it it it de el fr it fr it it fr it it it it it es de el fr it fr it it fr it it it it it it de el fr it fr it it fr it it it it it es de el en it en it it fr it it it it it it fr el de it fr it it fr el en it it it it fr el de it en it it fr el sv it it it ja fr el en it en it it fr el en it it it it fr el fr it en it it fr el en it it it en fr el fr it en it it fr el en it it it it de el de it en it it fr it it it it it en de el fr it el it it fr it it it it it ko de el en it ru it it fr it it it it it it fr el de it en it it fr el fr it it it pt sv el de it it it it el el en it it it es fr el en it fr it it el el sv it it it it sv el fr it ja it it el el en it it it tr sv el sv it fr it it el el sv it it it it sv el sv it en it it el el sv it it it pt sv el fr it el it it el el en it it it zh de el fr it en it it el it it it it fr de el fr it en it it el it it it it hbs_lat de de el sv it en it it el it it it it it de fr el it it el it it it el en it it it de fr el it it el it it it it it it it it zh fr el sv it en it it fr it it it it it el el el el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el el el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el el el el el en el el en el el en el el en el el en el el en el fr en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Αυτό το λήμμα αφορά το τμήμα καλαθοσφαίρισης ανδρών του Ο.Φ.Η.. Για τον ευρύτερο σύλλογο, δείτε: Όμιλος Φιλάθλων Ηρακλείου.
1 Απριλίου 1969, πριν 53 έτη (1969-04-01) [1]
Γάζι, Ηράκλειο, Ηράκλειο, Κρήτη, Ελλάδα
Ισαύρων 93, Τ.Κ. 71303, Καμίνια, Ηράκλειο
Β' 0Εθνική → 9η θέση
1.1 Ίδρυση και πορεία στα Παγκρήτια Πρωταθλήματα (1969-1987)
1.2 Πρώτη δεκαετία στη Γ' Εθνική (1988-1998)
1.3 Πρώιμη ακμή στη Β' Εθνική (1998-2005)
1.4 Διάστημα μέγιστης ακμής (2006-2015)
1.5 Επιστροφή στις ερασιτεχνικές Εθνικές Κατηγορίες (2016-σήμερα)
1.6 Περίοδοι σε εθνικές κατηγορίες
Ίδρυση και πορεία στα Παγκρήτια Πρωταθλήματα (1969-1987)Επεξεργασία
Ο Όμιλος Φιλάθλων Ηρακλείου δημιούργησε τμήμα ανδρικής καλαθοσφαίρισης ήδη από τη δεκαετία του 1950. Πρώτος πρόεδρος ήταν ο Εμμανουήλ Παπακαλιάτης και προπονητής ο καθηγητής αγγλικών Χάρης Ευαγγελινός. Ο τελευταίος πρωτοστάτησε και στη δημιουργία της γυναικείας ομάδας, της πρώτης που ιδρύθηκε στο νησί της Κρήτης.[3] Την εποχή αυτή το άθλημα βρισκόταν υπό την αιγίδα του Σ.Ε.Γ.Α.Σ. με αγώνες να διοργανώνονται περιστασιακά.[4]
Επίσημη ημερομηνία λειτουργίας του τμήματος καταγράφεται η 1η Απριλίου 1969,[1] ένα χρόνο μετά τη δημιουργία της παλαιάς Τοπικής Ένωσης Κρήτης υπό την αιγίδα της Ελληνικής Ομοσπονδίας Καλαθοσφαίρισης. Μέχρι το τέλος της δεκαετίας του 1970 κατέκτησε τρεις φορές τον τίτλο του Πρωταθλητή Κρήτης και ειδικότερα κατά τα έτη 1972, 1975 και 1978.[5] Και στις τρεις περιστάσεις διεκδίκησε το δικαίωμα συμμετοχής στη Β' Εθνική Κατηγορία Ανδρών μέσω του Πανεπαρχιακού Πρωταθλήματος, χωρίς ωστόσο να τα καταφέρει.[6]
Το 1983 ο Όμιλος βρέθηκε μεταξύ των ιδρυτικών ομάδων της Ένωσης Καλαθοσφαιρικών Σωματείων Κρήτης. Λίγο αργότερα κατέκτησε δύο ακόμη φορές την κορυφή του Παγκρήτιου Πρωταθλήματος κατά τα έτη 1986 και 1988.[5] Στη δεύτερη περίσταση πέτυχε για πρώτη φορά την άνοδό του στη νεοσύστατη Γ' Εθνική Κατηγορία.[6] Προπονητής τη χρονιά αυτή ήταν ο Δημήτρης Τούλης, ενώ στον τελικό ανέλαβαν καθήκοντα οι Θεόδωρος Ροδόπουλος και Σωκράτης Ηλιάδης.[7]
Αξιοσημείωτο γεγονός είναι, επίσης, η πρώτη συμμετοχή της ομάδας του Ηρακλείου στο θεσμό του Κυπέλλου Ελλάδος την περίοδο 1985-86. Το ντεμπούτο της πραγματοποιήθηκε το Φεβρουάριο του 1986 απέναντι στον Άρη Νικαίας. Στο παιχνίδι αυτό ο Ο.Φ.Η. γνώρισε εκτός έδρας ήττα με σκορ 107-81.[8]
Πρώτη δεκαετία στη Γ' Εθνική (1988-1998)Επεξεργασία
Κατά την αγωνιστική περίοδο 1988-89, στα πλαίσια της Γ' Εθνικής Κατηγορίας, η οποία τότε αποτελούταν από έξι ομίλους, ο σύλλογος του Ηρακλείου αναδείχθηκε Πρωταθλητής του Επαρχιακού Ομίλου, χάνοντας ωστόσο τον τίτλο του Υπερπρωταθλητή Νότου από τον Κρόνο Αγίου Δημητρίου.[9]
Πρωταθλητής της Γ' Εθνικής Κατηγορίας αναδείχθηκε τελικά δέκα χρόνια αργότερα, κατά την περίοδο 1997-98.[9]
Στο ενδιάμεσο ο Ο.Φ.Η. αγωνίστηκε αδιάλειπτα στη Γ' Εθνική, με εξαίρεση την περίοδο 1995-96, οπότε και προσέθεσε στη συλλογή του ένα ακόμη Πρωτάθλημα Κρήτης.[5]
Πρώιμη ακμή στη Β' Εθνική (1998-2005)Επεξεργασία
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Διάστημα μέγιστης ακμής (2006-2015)Επεξεργασία
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Τον Οκτώβριο του 2015 η διοίκηση του Ο.Φ.Η. ανακοίνωσε την εθελοντική αποχώρηση του ανδρικού τμήματος τόσο από το Κύπελλο Ελλάδος όσο και από το Πρωτάθλημα της Α2 Εθνικής Κατηγορίας λόγω ανυπέρβλητων οικονομικών προβλημάτων.[10][11]
Επιστροφή στις ερασιτεχνικές Εθνικές Κατηγορίες (2016-σήμερα)Επεξεργασία
Τους επόμενους μήνες το τμήμα αναδιοργανώθηκε και μετά την εύρεση επαρκών χορηγιών δηλωθηκε η συμμετοχή του στο Πρωτάθλημα της Γ' Εθνικής Κατηγορίας για την αγωνιστική περίοδο 2016-17.[12] Καθήκοντα πρώτου προπονητή ανέλαβε ο Γιάννης Κόκκινος με άμεσο συνεργάτη το Μάνο Καρλάφτη.[13] Ο σύλλογος διαγωνίστηκε στα πλαίσια του 2ου Ομίλου Νότου τον οποίο συνέθεσαν 13 σύλλογοι. Ολοκλήρωσε τις αγωνιστικές του υποχρεώσεις στην 6η θέση της βαθμολογικής κατάταξης, με απόλογισμό 14 νίκες και 10 ήττες, ανανεώνοντας την παρουσία του στην ίδια Κατηγορία για την επόμενη χρονιά.[14][15] Κορυφαίος σκόρερ αναδείχθηκε ο Κώστας Αγαπιάδης (384 πόντοι), ο οποίος είχε και την 4η καλύτερη επίδοση στο σύνολο των ομάδων του Ομίλου.[16]
Το Νοέμβριο του 2017 ανακοινώθηκε η πρόσληψη του Βασίλη Ράλλη στη θέση του πρώτου προπονητή, ενώ ο Κόκκινος παρέμεινε στο πόστο του τεχνικού διευθυντή.[17][18] Την περίοδο 2017-18 η οργανωτική δομή του 2ου Ομίλου Νότου παρέμεινε η ίδια, με τη συμμετοχή και πάλι 13 συλλόγων. Ο Ο.Φ.Η. κατάφερε να συλλέξει 11 νίκες και 13 ήττες, ισοβαθμώντας με το Βούρειο Χίου. Καθώς υπερτερούσε στα μεταξύ τους αποτελέσματα τερμάτισε μία θέση υψηλότερα από εκείνον και ειδικότερα στην 7η θέση.[19][20] Παραγωγικότερος σκόρερ αναδείχθηκε για τη χρονιά αυτή ξανά ο Κώστας Αγαπιάδης (362 πόντοι σε 23 αγωνιστικές, 15,57 κατά μ.ό.), ενώ τον ακολούθησαν οι Γιάννης Καραλής (322 πόντοι σε 23 αγωνιστικές, 14,00 κατά μ.ό.) και Κώστας Πάλλης (215 πόντοι σε 22 αγωνιστικές, 9,77 κατά μ.ό.).[6]
Το επόμενο φθινόπωρο η ομάδα του Ηρακλείου επέστρεψε ξανά στα γήπεδα του 2ου Ομίλου Νότου με το Ράλλη πάντα στην τεχνική ηγεσία. Οι ομάδες είχαν αυξηθεί κατά μία, με αυτή του Ο.Φ.Η. να τερματίζει την περίοδο 2018-19 με 22 νίκες σε 26 αγωνιστικές. Ισοβάθμισε στην κορυφή με τα Μελίσσια, ωστόσο έχασε τον τίτλο της Πρωταθλήτριας καθώς μειονεκτούσε στα μεταξύ τους αποτελέσματα. Μολαταύτα εξασφάλισε την απευθείας άνοδο στη Β' Εθνική χωρίς να χρειαστεί να εμπλακεί σε αγώνα μπαράζ.[21][22] Τους περισσότερους πόντους για τη χρονιά αυτή συγκέντρωσε ο Αλέξανδρος Πετράκης (316 πόντοι σε 26 αγωνιστικές, 12,15 κατά μ.ό.). Επίσης διακρίθηκαν οι Κώστας Αγαπιάδης (230 πόντοι σε 21 αγωνιστικές, 10,95 κατά μ.ό.), Πρόδρομος Τσερκιτσόγλου (283 πόντοι σε 26 αγωνιστικές, 10,88 κατά μ.ό.) και Γιάννης Καραλής (260 πόντοι σε 26 αγωνιστικές, 10,00 κατά μ.ό.).[6]
Το Σεπτέμβριο του 2019 ο Ο.Φ.Η. επέστρεψε στο θεσμό του Κυπέλλου Ελλάδος μετά από απουσία τεσσάρων ετών. Αγωνίστηκε, εντούτοις, μόλις στην πρεμιέρα της Α' Φάσης όπου και γνώρισε εκτός έδρας ήττα από τον Πρωτέα Βούλας με σκορ 84-65.[23][24] Έχοντας πλέον ανέλθει στη Β' Κατηγορία, ο Ο.Φ.Η. προετοιμάστηκε καταλλήλως, ενώ ανανέωσε και τη συνεργασία του με το Ράλλη. Ωστόσο το Πρωτάθλημα της αγωνιστικής περιόδου 2019-20 δεν έληξε ποτέ, καθώς διεκόπη οριστικά μετά την ολοκλήρωση της 21ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό ο Ο.Φ.Η. βρισκόταν στην 7η θέση του βαθμολογικού πίνακα του Ομίλου Νότου.[25]
Ακόμα πιο άδοξη ήταν η περίοδος 2020-21 που ολοκληρώθηκε μετά από μόλις 4 αγωνιστικές για τους ίδιους λόγους. Στο σημείο αυτό ο Ο.Φ.Η., πάντα με προπονητή το Ράλλη, βρισκόταν στη δεύτερη θέση του βαθμολογικού πίνακα του Ομίλου του.[26] Στο δε Κύπελλο Ελλάδος συμμετείχαν ομάδες μόνο των δύο ανώτερων εθνικών κατηγοριών.
Περίοδοι σε εθνικές κατηγορίεςΕπεξεργασία
1η - Α' Φάσης
2η - Α' Φάσης
1η - Α' Φάσης
1η - Α' Φάσης
1η - Α' Φάσης
1η - Β' Φάσης
1η - Α' Φάσης
2η - Α' Φάσης
1η - Α' Φάσης
1η - Β' Φάσης
1η - Β' Φάσης
1η - Α' Φάσης
Αυγ 2016 - Νοεμ 2017
Νοεμ 2017 - σήμερα
Φυσική έδρα των ερασιτεχνικών τμημάτων του Ο.Φ.Η. είναι το ιδιόκτητο Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών. Το τελευταίο βρίσκεται στο Γάζι, στην περιοχή Σκαφιδαρά του Δήμου Ηρακλείου.[2] Το 2018 αποφασίστηκε η μετακίνηση της ανδρικής ομάδας ενηλίκων στο σχετικά νεόδμητο Μεγάλο Κλειστό Ηρακλείου βρίσκεται στην τοποθεσία «Δύο Αοράκια», στην περιοχή της Νέας Αλικαρνασσού του ίδιου Δήμου.[27] Το τελευταίο έχει χωρητικότητα 5.222 καθήμενων θεατών.[28][29] Εντούτοις το καλοκαίρι του 2021 αποφασίστηκε η επιστροφή της ομάδας στο Βαρδινογιάννειο για οικονομικούς λόγους.[30]
Κατά την τρέχουσα αγωνιστική περίοδο, 2021-22, ο Ο.Φ.Η. έλαβε μέρος στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Ειδικότερα εντάχθηκε στο 2ο Όμιλο Νότου τον οποίο συνέθεσαν 14 σύλλογοι από τη Νότια Ελλάδα. Στην τελική βαθμολογική κατάταξη η ομάδα του Ηρακλείου τοποθετήθηκε στην 9η θέση, μία χαμηλότερη από τον Πανιώνιο Σμύρνης με τον οποίο είχε ισοβαθμίσει. Ο απολογισμός της περιόδου ήταν 11 νίκες και 15 ήττες, με την ομάδα να συνεχίζει στην ίδια Κατηγορία και την επόμενη χρονιά.[31][32]
Έδρα του αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών.[2] Επικεφαλής της διοικητικής επιτροπής του τμήματος ήταν ο Συμεών Καμπάκας ο οποίος το καλοκαίρι υπέβαλε την παραίτησή του μετά από 10 περίπου χρόνια κοινής πορείας.[33] Καθήκοντα πρώτου προπονητή διατηρεί από το Νοέμβριο του 2017 ο Βασίλης Ράλλης [17] με άμεσο συνεργάτη το Μάνο Καρλάφτη.
Ο Ο.Φ.Η. ως φυτώριο νεαρών αθλητών έχει σημειώσει επιτυχίες σε τοπικό επίπεδο. Ειδικότερα στο παρελθόν έχει κατακτήσει:
4× Πρωταθλήματα Εφήβων Κρήτης (1978, 1995, 1996, 1998)
6× Πρωταθλήματα Παίδων Κρήτης (1984, 1988, 1990, 1995, 2003, 2016)
↑ 1,0 1,1 «Ο.Φ.Η. 2009-2010», αφιέρωμα στον ιστότοπο της εφημερίδας «Πατρίς», 16 Οκτωβρίου 2009.
↑ 2,0 2,1 2,2 Κλειστό Γυμναστήριο «Βαρδινογιάννειου» Αθλητικού Κέντρου, πληροφορίες στον ιστότοπο Gipeda.gr.
↑ «Ρετρό: 1955-60 | Η πρώτη ανδρική ομάδα μπάσκετ του ΟΦΗ», αφιέρωμα στον επίσημο ιστότοπο του συλλόγου, 21 Σεπτεμβρίου 2021.
↑ «1955-60. Η πρώτη ανδρική ομάδα μπάσκετ στην Κρήτη.», αφιέρωμα στον επίσημο ιστότοπο της Ένωσης Καλαθοσφαιρικών Σωματείων Κρήτης, 12 Απριλίου 2021.
↑ 5,0 5,1 5,2 «Ένωση Καλαθοσφαιρικών Σωματείων Κρήτης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ 6,0 6,1 6,2 6,3 Ψηφιακό Αρχείο Ελληνικής Ομοσπονδίας Καλαθοσφαίρισης, eokbasket.sportstats.gr, ανακτήθηκε στις 23 Ιουλίου 2022.
↑ «Ο.Φ.Η. Ρετρό | Σαν σήμερα 16/03/1988 o O.Φ.Η. Πρωταθλητής Κρήτης», αφιέρωμα στον επίσημο ιστότοπο του συλλόγου, 16 Μαρτίου 2022.
↑ «Αποτελέσματα Κυπέλλου Ελλάδος Ανδρών 1985-1986», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ 9,0 9,1 «Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Τέλος κι επίσημα από την Α2 ο ΟΦΗ», άρθρο στον ιστότοπο InfoBasket.gr, 6 Οκτωβρίου 2015.
↑ «Ούτε στην Α2 ο ΟΦΗ!», άρθρο στον ιστότοπο του ΣΠΟΡ FM, 6 Οκτωβρίου 2015.
↑ «“Τρέχει” για να συμμετάσχει στη Γ' Εθνική μπάσκετ», άρθρο στον ιστότοπο της εφημερίδας «Πατρίς», 21 Ιουλίου 2016.
↑ «Γιάννης Κόκκινος στην πρώτη του Ο.Φ.Η.», άρθρο στον ιστότοπο KritikoBasket.gr, 23 Αυγούστου 2017.
↑ «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Αποτελέσματα 2ου ομίλου Νότου (26η αγ.)», άρθρο στον ιστότοπο InfoBasket.gr, 21 Μαΐου 2017.
↑ «Οι σκόρερ της Γ' Εθνικής (2016-17», άρθρο στον ιστότοπο InfoBasket.gr, 23 Μαΐου 2017.
↑ 17,0 17,1 «Ανακοίνωσε Ράλλη ο Ο.Φ.Η.», άρθρο στον ιστότοπο CretaLive.gr, 21 Νοεμβρίου 2017.
↑ «Στο τιμόνι του Ο.Φ.Η. ο Βασίλης Ράλλης, στην θέση του Γιάννη Κόκκινου, που παραμένει στις υποδομές», άρθρο στον ιστότοπο KritikoBasket.gr, 21 Νοεμβρίου 2017.
↑ «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Γ' Εθνική (2ος Όμιλος): Ιδανικό φινάλε για τον Έσπερο», άρθρο στον ιστότοπο BasketBlog.gr, 20 Μαΐου 2018.
↑ «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Γ' Εθνική (2ος): Και στη Β' θα είναι ωραία… με Μελίσσια και Ο.Φ.Η. για παρέα!», άρθρο στον ιστότοπο BasketBlog.gr, 12 Μαΐου 2019.
↑ «Εντυπωσιακή νίκη - πρόκριση για τον Πρωτέα Βούλας», άρθρο στον ιστότοπο Sdna.gr, 20 Σεπτεμβρίου 2019.
↑ «Κύπελλο Ελλάδας (Νότος): Άνετη νίκη για τον Πρωτέα», άρθρο στον ιστότοπο SuperBasket.gr, 20 Σεπτεμβρίου 2019.
↑ «Βαθμολογία και Αποτελέσματα Β' Εθνικής Κατηγορίας Ανδρών (Όμιλος Νότου) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Βαθμολογία και Αποτελέσματα Β' Εθνικής Κατηγορίας Ανδρών (2ος Όμιλος Νότου) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Επίσημη η μετακόμιση του Ο.Φ.Η. στα Δύο Αοράκια», άρθρο στον ιστότοπο της εφημερίδας «Πατρίς», 23 Αυγούστου 2018.
↑ «Κλειστό Ηρακλείου (Δύο Αοράκια)», πληροφορίες στον ιστότοπο Stadia.gr.
↑ «Νέο Κλειστό Ηρακλείου (Δύο Αοράκια)», πληροφορίες στον ιστότοπο Gipeda.gr.
↑ «Αφήνει τα Δύο Αοράκια ο Ο.Φ.Η. και επιστρέφει στο Β.Α.Κ.», άρθρο στον ιστότοπο Gentikoule.gr, 24 Ιουλίου 2021.
↑ «Βαθμολογία και Αποτελέσματα Εθνικών Κατηγοριών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Β' Εθνική: Αποτελέσματα 26ης αγωνιστικής / 2ος όμιλος (εξ' αναβολής)», άρθρο στον ιστότοπο InfoBasket.gr, 25 Μαΐου 2022.
↑ «Διαφώνησε και παραιτήθηκε ο Καμπάκας», άρθρο στον ιστότοπο της εφημερίδας «Πατρίς», 20 Ιουλίου 2022.
Όμιλος Φιλάθλων Ηρακλείου (ερασιτέχνης)
Όμιλος Φιλάθλων Ηρακλείου (καλαθοσφαίριση)
Όμιλος Φιλάθλων Ηρακλείου (ερασιτέχνης), επίσημος λογαριασμός στο Facebook.
Όμιλος Φιλάθλων Ηρακλείου (καλαθοσφαίριση), επίσημος λογαριασμός στο Facebook.
Όμιλος Φιλάθλων Ηρακλείου (ερασιτέχνης), επίσημος λογαριασμός στο Twitter.
Όμιλος Φιλάθλων Ηρακλείου (καλαθοσφαίριση), επίσημος λογαριασμός στο Instagram.
Όμιλος Φιλάθλων Ηρακλείου (ερασιτέχνης), επίσημο κανάλι στο YouTube.
Νέο Κλειστό Γυμναστήριο Ηρακλείου «Δύο Αοράκια», πληροφορίες στον ιστότοπο Stadia.gr.
Νέο Κλειστό Γυμναστήριο Ηρακλείου «Δύο Αοράκια», πληροφορίες στον ιστότοπο Gipeda.gr.
Κλειστό Γυμναστήριο «Βαρδινογιάννειου» Αθλητικού Κέντρου, πληροφορίες στον ιστότοπο Gipeda.gr.
«1955-60. Η πρώτη ανδρική ομάδα μπάσκετ στην Κρήτη.», αφιέρωμα στον επίσημο ιστότοπο της Ένωσης Καλαθοσφαιρικών Σωματείων Κρήτης, 12 Απριλίου 2021.
«Όταν ο μπασκετικός ΟΦΗ είχε τον δικό του Πρίντεζη που...έβλεπε τεράστια τα καλάθια!», αφιέρωμα στον ιστότοπο NeaKriti.gr, 23 Φεβρουαρίου 2022.
«Ο.Φ.Η. Ρετρό | Σαν σήμερα 16/03/1988 o O.Φ.Η. Πρωταθλητής Κρήτης», αφιέρωμα στον επίσημο ιστότοπο του συλλόγου, 16 Μαρτίου 2022.